钦定古今图书集成/理学汇编/学行典/第198卷 > 郭尚谦
## 钦定古今图书集成/理学汇编/学行典/第198卷 > 郭尚谦

按《泉州府志》：“郭尚谦，字鸣吾，晋江人。为郡诸生，家石
湖海岛上。嘉靖季倭乱，一夕，贼艘数十至，里人望见
俱逃。尚谦谓兄尚友曰：‘贼来必纵火，兄护母避之，吾
将与父榇存亡矣’。因以麻绖自系柩侧，诵《孝敬歌》。贼
骇，问之，曰：‘有父榇在，如有他虞，愿以身代’。贼加刃其
颈，抚棺悲恸，贼感伤舍去。贼退，乃葬父而舁母于郡”
城教授生徒供养，人称为“孝子。”